|  |  |  |
| --- | --- | --- |
|  | | |
|  | ***ส่วนนโยบายพัฒนาตลาดทุน สำนักนโยบายการออมและการลงทุน*** | |
| ***สำนักงานเศรษฐกิจการคลัง*** | |
| ***โทร. 02273-9020 ต่อ 3648 โทรสาร 0-2273-9987*** | |
|  | |  |
| ณ. 12 ก.พ. 2559 มีบริษัทจดทะเบียนใน SET จำนวน 518 บริษัทและมี  หลักทรัพย์จดทะเบียนจำนวน 1,661 หลักทรัพย์ ส่วนบริษัทจดทะเบียนใน  MAI มีจำนวน 122 บริษัท และมีหลักทรัพย์จดทะเบียนจำนวน 168 หลักทรัพย์ | | **สรุปภาวะการซื้อขายหลักทรัพย์ (8 - 12 ก.พ. 59)** |
| ภาวะการซื้อขายหลักทรัพย์ในสัปดาห์ที่ผ่านมา (8 - 12 ก.พ. 59)   * ดัชนีราคาตลาดหลักทรัพย์ปิดตลาดที่ 1,276.49 จุด ลดลง 29.80 จุด   คิดเป็น 2.28% เมื่อเทียบกับสัปดาห์ก่อน (1 - 5 ก.พ. 59) ปิดที่ระดับ  1,306.29 จุด มูลค่าการซื้อขายหลักทรัพย์ตลอดสัปดาห์อยู่ที่ 168,700.35  ล้านบาท เฉลี่ยต่อวันอยู่ที่ 33,740.07 ล้านบาท โดยมูลค่าการซื้อขายสูงสุด อยู่ที่ระดับ 45,363.34 ล้านบาท เมื่อวันที่ 11 ก.พ. 2559 และต่ำสุดอยู่ที่ระดับ 27,024.27 ล้านบาท เมื่อวันที่ 8 ก.พ. 2559 ในสัปดาห์นี้มีวันทำการ 5 วัน   * นักลงทุนรายย่อย และบัญชีบริษัทหลักทรัพย์ ซื้อสุทธิ 8,939.28 และ 3,126.00 ล้านบาท ตามลำดับ นักลงทุนสถาบัน และนักลงทุนต่างประเทศ ขายสุทธิ 6,263.20 และ 5,802.08 ล้านบาท ตามลำดับ * สำหรับดัชนีตลาดหลักทรัพย์ MAI ปิดตลาดที่ 500.77 จุด ลดลง   7.04 จุด คิดเป็น 1.39% เมื่อเทียบกับสัปดาห์ก่อน (1 - 5 ก.พ. 59) ปิดที่ระดับ 507.81 จุด มูลค่าการซื้อขายหลักทรัพย์ตลอดสัปดาห์อยู่ที่ 11,103.25 ล้านบาท เฉลี่ยต่อวันอยู่ที่ 2,220.65 ล้านบาท   * สำหรับในช่วงสัปดาห์ที่ผ่านมาตลาดหุ้นสหรัฐฯ ปรับตัวในแดนลบ   หลังราคาน้ำมันร่วงลง ทำให้นักลงทุนคาดว่า ไม่น่าจะมีความเป็นไปได้ที่กลุ่ม OPEC จะสามารถตกลงกันลดกำลังการผลิตลง รวมทั้งตัวเลขเศรษฐกิจภาคแรงงานตะวันออกกระจัดกระจาย ทำให้นักลงทุนกังวลต่อทิศทางการปรับดอกเบี้ยของ FED และแนวโน้มเศรษฐกิจโลก ด้านตลาดหุ้นยุโรปปรับตัวในแดนลบ จากความกังวลต่อภาวะเศรษฐกิจโลกที่ชะลอตัว ทำให้กลุ่มธนาคารและ commodity ยังถูกเทขายอย่างหนัก ตลาดหุ้นเอเชียปรับตัวแดนลบตามตลาดหุ้นภูมิภาคอื่นจากบรรยากาศการลงทุนที่ไม่สดใส รวมทั้ง มีตลาดหุ้นหลายตลาดปิดทำการ เนื่องในวันตรุษจีน **ด้านภาวะตลาดหุ้นไทย** ในสัปดาห์นี้ ดัชนีตลาดหุ้นไทยปรับตัวย้อนลบ หลังจากราคาน้ำมันดิบปรับตัวลง และการรายงานสต็อกน้ำมันดิบที่จุดส่งมอบสัญญาน้ำมันล่วงหน้าของสหรัฐฯ พุ่งสูงขึ้นเป็นประวัติการณ์ รวมทั้งตลาดหุ้นในเอเชียส่วนใหญ่ปรับตัวลงแรง ทําให้คาดว่า SET ยังมีการแกว่งตัวผันผวนในกรอบแคบ แต่ยังมีโอกาสกลับรีบาวด์ขึ้นมาได้ เพราะนักลงทุนยังมีความหวังกับการชะลอขึ้นอัตราดอกเบี้ยของ FED   * สำหรับแนวโน้มในสัปดาห์นี้ (15 – 19 ก.พ. 59) ปัจจัยภายในที่ต้องติดตาม ได้แก่ GDP ไตรมาส 4 ปี 2015 สำหรับปัจจัยภายนอก ได้แก่ **อัตราเงินเฟ้อ เดือน ม.ค. ของจีนและสหรัฐฯ การประชุมธนาคารกลางของเกาหลีใต้และอินโดนีเซีย ดุลการค้า เดือน ม.ค. ของจีน และ** GDP **ไตรมาส 4 ปี 2015 ของไต้หวัน ญี่ปุ่น และสิงคโปร์** |